SSP โบรกแนะซื้อราคาชูหุ้น Laggard เป้า 14 บ. จับตาปีนี้จ่อปิดดีล M&A โรงไฟฟ้าหลายโครงการ
SSP โบรกแนะซื้อราคาชูหุ้น Laggard เป้า 14 บาท จับตาปีนี้จ่อปิดดีล M&A ธุรกิจโรงไฟฟ้าหลายโครงการ คาดหนุนประมาณการกำไรปี 66 แตะ 1.1 พันล้าน
SSP โบรกแนะซื้อราคาชูหุ้น Laggard เป้า 14 บาท จับตาปีนี้จ่อปิดดีล M&A ธุรกิจโรงไฟฟ้าหลายโครงการ คาดหนุนประมาณการกำไรปี 66 แตะ 1.1 พันล้าน
8 มี.ค. 2566

บล.ดาโอ ระบุในบทวิเคราะห์วันนี้ (7 มี.ค.66) บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP คงคำแนะนำซื้อราคาเป้าหมาย 14.00 บาท โดยมีมุมมองเป็นบวกจากการร่วมประชุมนักวิเคราะห์เมื่อ 3 มี.ค.66 ซึ่งสรุปประเด็นดังนี้
1) อยู่ระหว่างศึกษาดีล M&amp;A ในธุรกิจไฟฟ้ามูลค่าหลักพันล้านบาท คาดเห็นความชัดเจนในปี 2566 2) ปัจจุบันมีพันธมิตรร่วมศึกษาโครงการในฟิลิปปินส์ และ ไต้หวัน 3) ผู้บริหารคาดว่าแผน Master Plan VIII ของเวียดนามจะมีความคืบหน้ามากขึ้นในไตรมาส 2/2566 4) การลงทุนผ่าน Sermsang Next Ventures ปัจจุบันได้ target company แล้ว อยู่ระหว่างการศึกษาเพิ่มเติมคาดเห็นความชัดเจนในไตรมาส 2/2566 โดยตั้งงบลงทุนราว 100-200 ล้านบาท
ทั้งนี้ โบรกมองเป็นบวกจากการประชุม โดยดีล M&amp;A หลายดีลจะเห็นความชัดเจนในปี 2566 ซึ่งหากสำเร็จจะเป็น upside ให้กับประมาณการกำไรปกติปี 2566 ของเราที่ 1.1 พันล้านบาท (โต 10% เทียบช่วงเดียวกันของปีก่อน) โดยเฉพาะดีลโรงไฟฟ้าคาดสร้างส่วนแบ่งกำไรไม่ต่ำกว่าปีละ 100 ล้านบาท อิงขนาดของดีลที่ใหญ่กว่า Windchai ราคาหุ้น underperform SET ราว 5% ในช่วง 3 เดือนที่ผ่านมาคาดมาจาดประเด็นงบไตรมาส 4/2565 ที่ออกมาต่ำคาด
อย่างไรก็ตาม ประเมินมีโอกาสกลับมา outperform ตลาดในช่วงต่อไปจากความคืบหน้าโครงการโรงไฟฟ้าพลังงานทดแทนในไทย 5.2GW ซึ่งจะประกาศผลรอบเทคนิคในช่วงไตรมาส 1/2566 และ Master plan VIII ของเวียดนามในครึ่งแรกปี 2566 นอกจากนี้ราคาหุ้นปัจจุบันเทรด PER เพียง 12 เท่า ต่ำกว่าค่าเฉลี่ยอุตสาหกรรมที่เทรดราว 20 เท่า ยัง laggard กลุ่มอยู่มาก